Julkaisu raottaa hieman sitä salaperäisyyden verhoa, joka liittyy taideväärennöksiin ja kertoo taideteosten aitoustutkimuksesta. Siinä esitellään seitsemän Gösta Serlachiuksen taidesäätiön kokoelmiin kuuluvaa maalausta, joista yksi osoittautui lähemmissä tutkimuksissa Schjerfbeck-kopioksi ja kolme väärennöksiksi. Gallen-Kallelan ja Pehr Hilleströmin maalauksina hankituista teoksista on esitetty vahvoja väärennösepäilyjä. Sen sijaan aiemmin väärennöksenä pidetty Akseli Gallen-Kallelan suuri maisemamaalaus Toriseva on osoittautunut aidoksi.
Julkaisu liittyy 12.4.–2.9.2012 taidemuseo Göstassa järjestettyyn Göstan harvinaisuudet -näyttelyyn, jossa oli esillä taidekokoelmasta koottuja väärennöksiä tai sellaisiksi epäiltyjä teoksia.
Toimittaja: Marjo-Riitta Simpanen
Kariston Kirjapaino Oy, 2012
Serlachius-museoiden julkaisuja 5
ISBN 978-952-99960-7-0